43. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 144837 της 1/14 Σεπτ. 1941 (ΦΕΚ Β' 743) Περί εξουσιοδοτήσεως των Διευθυντών των Ταμείων και Τελωνείων δια την παροχήν βραχυχρονίου αναστολής πληρωμής ή τμηματικής καταβολής χρέους μέχρις 100.000 δραχμών. Εκυρώθη αφ' ης ίσχυσεν, δια του άρθρ. 3 Ν.Δ. 137/1973 (κατωτ. σελ. 216,02). Έχοντες υπ' όψιν: 1)Τας διατάξεις του άρθρ. 17 του Νόμ. 5940/1933 "περί κυρώσεως του από 6.7.1933 Ν.Δ/τος "περί παροχής φορολογικών διευκολύνσεων κλπ.", 2)τας σχετικάς διατάξεις του Νόμ. 2097/1952, 3)την υπ' αριθ. 369030/31.10.1953 απόφασιν ημών, περί εξουσιοδοτήσεως των Διευθυντών των Ταμείων και Τελωνείων δια την παροχήν φορολογικών διευκολύνσεων, αποφασίζομεν: Τροποποιούντες την παρ. 1 της ως άνω αποφάσεως ημών, εξουσιοδοτούμεν τους Διευθυντάς των Ταμείων και Τελωνείων της περιοχής τέως Διοικήσεως Πρωτευούσης όπως δια τα παρ' αυτοίς βεβαιωμένα και βεβαιούμενα πάσης φύσεως έσοδα του Δημοσίου, ων το ποσόν κυρίου χρέους δεν υπερβαίνει τας δραχ. 100.000 παρέχουσιν εις τους οφειλέτας, επί τη αιτήσει αυτών διευκόλυνσιν βραχυχρονίου αναστολής πληρωμής ή τμηματικής καταβολής του χρέους, δια χρόνον πάντως μη δυνάμενον να παραταθή πέραν του οικονομικού έτους εντός του οποίου έχει βεβαιωθή το χρέος. Κατά τα λοιπά εξακολουθεί ισχύουσα αύτη. Η παρούσα δημοσιευθήτω δια της Εφημερίδος της Κυβερνήσεως. 